Diari Oficial de la Generalitat Valenciana


Sumari del DOGV 8986, del 30-12-2020 (2020/11583)

RESOLUCIÓ de 28 de desembre de 2020, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a persones amb diversitat funcional per a l'any 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8986

Data del DOGV
:   30-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11739


Data del document
:   28-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 28 de desembre de 2020, de la Vicepresidència i Conselleria d'Igualtat i Polítiques Inclusives, per la qual es prorroguen els acords d'acció concertada en matèria de serveis socials en el sector d'atenció a persones amb diversitat funcional per a l'any 2021. [2020/11582]  
Antecedents de fet  
I. Per la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives (DOGV 8703, 23.12.2019), es convoquen els acords d'acció concertada en matèria de serveis socials en el sector d'atenció a persones amb diversitat funcional per a l'any 2020, que en el seu apartat quart estableix que es podrà procedir, per raó d'interés públic i amb anterioritat a la data de finalització, a l'ampliació del període de vigència de l'acord d'acció concertada, mitjançant pròrroga anual, de mutu acord, dels serveis concertats per un màxim de dos anys.  
II. Per la Resolució de 24 d'abril de 2020, de la Vicepresidència i Conselleria d'Igualtat i Polítiques Inclusives (DOGV 8802, 30 -04-2020), es va resoldre el procediment de selecció d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones amb diversitat funcional, que aprova el concert de serveis i places de centres d'atenció social a persones amb diversitat funcional, que consten en l'annex 1 d'aquesta resolució, així com l'import total corresponent per a l'any 2020. Correcció d'errades de data 18.05.2020 (DOGV 8813, 18.05.2020.  
  
En aquesta resolució, en el paràgraf quart de l'apartat primer, s'estableix que «els concerts socials que se subscriguen, tindran una duració d'un any, conforme al que s'estableix en la convocatòria, des de la data d'efectes fixada en la resolució i el document de formalització, finalitzaran el dia 31 de desembre de 2020. D'acord amb el que es preveu en la resolució de convocatòria, per resolució de la persona titular de la conselleria competent en matèria de serveis socials es podrà procedir per raó d'interés públic, amb anterioritat a la data de finalització i sempre que concórreguen les circumstàncies previstes en l'article 35 del Decret 181/2017, a l'ampliació del període de vigència de l'acord d'acció concertada, mitjançant pròrroga anual, de mutu acord, dels serveis concertats per un màxim de dos anys, mitjançant una o successives pròrrogues anuals.».  
III. Per la Resolució de 22 d'octubre de 2020, de la directora general de Gestió i Organització del Sistema, es resol iniciar d'ofici el procediment de pròrroga dels acords d'acció concertada en matèria de serveis socials en el sector d'atenció a persones amb diversitat funcional, que han sigut resolts i formalitzats en aquest exercici.  
IV. Per la Resolució de 16 de desembre de 2020, de la directora general de Gestió i Organització del Sistema, es resol iniciar d'ofici el procediment de pròrroga dels acords d'acció concertada en matèria de serveis socials en el sector d'atenció a persones amb diversitat funcional d'aquells centres nous o amb ampliació de places que van entrar en l'acció concertada al desembre d'enguany.  
  
Les entitats d'iniciativa social, que han subscrit i formalitzat concerts socials en aquest sector en l'exercici 2020, van ser notificades de l'inici d'ofici del procediment de pròrroga, i se'ls va concedir l'oportú tràmit d'audiència, per termini de cinc i deu dies hàbils.  
V. Les entitats d'iniciativa social han mostrat la seua conformitat a la proposta de pròrroga del concert social per un any, i s'ha acreditat per informe de les direccions territorials de la Conselleria d'Igualtat i Polítiques Inclusives que compleixen els requisits per a la pròrroga.  
  
  
Fonaments de dret  
  
I. La Vicepresidència i Conselleria d'Igualtat i Polítiques Inclusives és el màxim òrgan encarregat de la direcció i execució de la política del Consell en matèria de polítiques de prestació social, serveis socials i persones amb diversitat funcional, entre altres sectors de l'acció social, conformement estableix l'article 1 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives. (DOGV 8959 / 24.11.2020).  
II. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, regula la pròrroga dels concerts en el títol VII (articles 34 a 36), i estableix la possibilitat de pròrroga a sol·licitud de les entitats o l'inici del procediment de pròrroga, d'ofici, per part del corresponent centre directiu.  
  
III. Tal com estableix l'article 35 de l'esmentat Decret 181/2017, de 17 de novembre, del Consell, constitueixen requisits i circumstàncies habilitadores de la pròrroga, que el servei s'estiga realitzant de conformitat per part de l'Administració, que l'entitat concertada continua complint els requisits necessaris per a l'acció concertada i que hi haja consignació pressupostària adequada i suficient per a això.  
IV. La pròrroga de places i serveis concertats per a l'any 2021 es realitza mantenint els mòduls econòmics, import de places concertades, import per transport en cas de centres ocupacionals, i import total concertat amb cada entitat i centre, aprovades per Resolució de 24 d'abril de 2020, de la Vicepresidència i Conselleria d'Igualtat i Polítiques Inclusives, que va ser objecte de publicació en el DOGV com a acord d'acció concertada per a l'any 2020, amb l'actualització realitzada per tractar-se d'un any no bixest i Resolució de 24 de novembre de 2020 DOGV núm. 8970 de 07.12.2020.  
Cal indicar que les places de centres i serveis corresponents a ampliació de places i serveis de nova creació, que van ser objecte de concessió per Resolució de 24 de novembre de 2020, de la Vicepresidència i Conselleria d'Igualtat i Polítiques Inclusives, per la qual es resol ampliar el règim d'acords d'acció concertada en matèria de serveis socials en el sector d'atenció a persones amb diversitat funcional per a l'any 2020 (publicada en el DOGV núm. 8970, de 07.12.2020), han sigut objecte, si escau, d'actualització del mòdul econòmic, acollint-se al que es disposa en l'article 20.5, paràgraf segon, de l'annex I de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones amb diversitat funcional per al període de 2020, que estableix «El finançament de les places objecte de concert corresponents a ampliació de places i recursos socials de nova creació no concertats en l'exercici anterior, s'efectuarà sempre conformement al mòdul A establit per a la tipologia del recurs», i en el segon incís afegeix que «Cada anualitat, el mòdul corresponent a aquestes places s'actualitzarà d'acord amb el grau de discapacitat de les persones usuàries que hagen ocupat aquestes en l'exercici anterior.».  
  
No obstant això, per a l'any 2021 els mòduls econòmics aprovats mitjançant Resolució de 24 d'abril de 2020 i Resolució de 24 de novembre de 2020 podran revisar-se durant el termini de duració del concert social, per resolució de l'òrgan competent de la conselleria, per a mantindre les condicions econòmiques del concert, dins de les disponibilitats pressupostàries i dels termes previstos en la Llei 2/2015, de 30 de març, de desindexació de l'economia espanyola tal com disposa l'article 33.2 del Decret 181/2017, de 17 de novembre, del Consell. Així mateix, l'anteriorment exposat queda condicionat a l'efectiva aprovació del pressupost de la Generalitat a través de la Llei de pressupostos de la Generalitat per a l'exercici 2021.  
I per tot això, conforme amb el que es disposa en el procediment de pròrroga de concerts socials, que està regulat en els articles 34 a 36 del Decret 181/2017, de 17 de novembre, del Consell, s'eleva a la consellera d'Igualtat i Polítiques Inclusives, resolc:  
  
Primer  
Aprovar la pròrroga per a l'any 2021 de l'acord d'acció concertada i el concert de serveis i places de centres d'atenció social a persones amb diversitat funcional, que han sigut concedides i formalitzades en document de concert social en 2020.  
  
Segon  
Aprovar el manteniment del nombre de places i serveis concertats en l'exercici 2020, per a l'any 2021, conformement als mòduls econòmics que consten en l'annex d'aquesta resolució, amb la identificació de l'entitat titular, CIF, tipologia de centre, nombre de places concertades i import de l'anualitat 2021.  
L'aprovació de la pròrroga de concerts socials per a l'any 2021, per import total de 502.592.208,20 ?, s'efectua amb efectes d'1 de gener a 31 de desembre de 2021, a càrrec del crèdit consignat en el programa pressupostari 311.20, Gestió i organització del sistema, capítol IV, línia S6738000, previst en el projecte de Llei de pressupostos de la Generalitat per a l'exercici 2021, i la despesa i import dels concerts socials queda condicionada a l'aprovació i l'existència de crèdit adequat i suficient en el pressupost.  
  
Tercer  
La formalització de la pròrroga acordada es realitzarà dins del termini de 30 dies, a comptar des de l'endemà de la publicació de la present resolució en el DOGV, mitjançant una addenda al document de formalització de concert social subscrit en 2020.  
  
València, 28 de desembre de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.